Landmændene byder på malkekøer, smågrise, slagtesvin, kødkvæg, økologiske høns og ikke mindst robotter. Blandt andet robotter, der malker køerne og robotter, der gør rent i staldene. Der er dog også mulighed for at håndmalke en ko på gammeldags maner, og man kan også prøve at holde en lille ny gris. Arrangørerne bag Åbent Landbrug, Landbrugsraadet, håber, at projektet vil øge befolkningens kendskab til fødevarer og landbrug. Sidste år besøgte 52.500 nysgerrige sjæle de åbne gårde landet over.

Opsummering:
Søndag den 21. september er der mulighed for at få et kig bag kulisserne, når 68 landmænd landet over slår dørene op til deres gårde og byder velkommen til en lærerig dag på landet.